Gheorghe Constantin Roja (n. 1786 - d. 1847), s-amintă Bituli (Makidunie). Di la 8 ańi agiumsi cu pârințâľi Timișoara. S-trâdzea ditu unâ fumeaľe di Armâńi moscopoleańi. La 1809, la 23 di ańi, Roja, ""Yiatru la Spitalu Universitatiľei ungureșțâ di Pesta"", tipuseaști Buda: ""Măiestria ghiovăsirii românești cu litere latinești care sunt literele Românilor ceale vechi"". Roja ufiliseaști alfabetlu latinu trâ limba noastâ. Pripuni unâ limbâ armâneascâ, chischinâ latinâ (cumu va s-facâ ma amânatu I.H. Rădulescu): tu loclu-a zboarâloru gârțeșțâ s-hibâ bâgati ațeali latini.